Καρουζέλ

Το Καρουζέλ (ορθή προφορά Καρρουσέλ: ισπανική προφορά ΔΦΑ karuˈsel) είναι παιδική τηλενουβέλα μεξικάνικης παραγωγής του 1989. Μεταδόθηκε στην Ελλάδα μέσα από την συχνότητα της ΕΤ2 το 1992 και για αρκετά χρόνια σε επανάληψη.

 Βασικό ρόλο στην σειρά παίζει η δεσποινίς Χιμένα που είναι μία καλή και ευγενική γυναίκα που αποφασίζει να διδάξει στο δημοτικό σχολείο ονόματι Primaria Mundial όπου φοιτούν παιδιά που θεωρούν το σχολείο μεγάλη αγγαρεία. Όταν όμως η δεσποινίς Χιμένα αρχίζει να διδάσκει τα παιδιά αρχίζουν να την συμπαθούν τόσο μέχρι που την αισθάνονται σαν δεύτερη μητέρα τους όπως και το σχολείο γίνεται για αυτά το δεύτερο σπίτι τους. Από εκεί και πέρα η δεσποινίς Χιμένα παίρνει μέρος στις περιπέτειες των παιδιών και τους μαθαίνει το νόημα της ζωής. Σε κάποια επεισόδια η δεσποινίς Χιμένα παθαίνει ένα ατύχημα που την εμποδίζει από το να πάει στο σχολείο και έτσι για αρκετό καιρό τα παιδιά μένουν χωρίς δασκάλα. Έρχεται όμως η στιγμή που φέρνουν στα παιδιά καινούργια δασκάλα με το όνομα Σουζάνα όμως τα παιδιά δεν την θέλουν γιατί αγαπούν την δεσποινίδα Χιμένα. Μετά από καιρό όμως την συμπαθούν και αισθάνονται μεγάλη την απώλεια της όταν φεύγει. Η δεσποινίς Σιμένα είναι δασκάλα, μητέρα και φίλη για τους μαθητές της. Τους περιβάλει με απεριόριστη αγάπη και τεράστια υπομονή και είναι αγαπητή από όλους. Ο Σιρίλο είναι ένα φτωχό παιδί, γιος ξυλουργού. Χαρακτηρίζεται από αθωότητα και αφέλεια, πράγμα που τον κάνει να γίνεται συχνά θύμα πλάκας και αστείων από ορισμένους συμμαθητές του. Ανάμεσα σ' αυτούς και ο Πάμπλο Γκέρρα που ορισμένες φορές τον προσβάλει με ρατσιστικά σχόλια λόγω του χρώματός του. Ο μικρός Σιρίλο είναι ερωτευμένος με τη συμμαθήτριά του Μαρία Χοακίνα, η οποία όμως δεν ανταποκρίνεται καθώς είναι σνομπ και τον θεωρεί κατώτερο. Η Μαρία Χοακίνα είναι μια μικρή πλούσια, κόρη ενός διάσημου γιατρού. Πανέμορφη και εγωίστρια αγνοεί επιδεικτικά τους συμμαθητές της, όμως με τον καιρό μαθαίνει να εκτιμάει τα σημαντικά πράγματα στη ζωή. Η Λάουρα Κινιόνες είναι μία ευτραφής και ευσυγκίνητη μικρή, που περνάει τη μέρα με ένα μεγάλο σάντουιτς στο χέρι, και ποτέ δε χάνει την ευκαιρία να αναστενάξει και να πει "Αααχ τι ρομαντικό!" Ο Κοκιμότο είναι ένα πραγματικό πειραχτήρι αλλά καλό παιδί. Πάντα με την κορδέλα του Καράτε στο κεφάλι ήταν ένας από τους σωματοφύλακες-ακόλουθους του Πάμπλο Γκέρρα. Αργότερα το ρόλο του ως δεξί χέρι του Πάμπλο τον πήρε ο Μάριο Αγιάλα. Ο Νταβίντ, ένας Εβραίος μαθητής με σγουρά ξανθά μαλλιά και αγγελικό πρόσωπο. Ο μικρός Νταβίντ δε χάνει το χρόνο του όσον αφορά στις κοπέλες, και είναι ερωτευμένος με τη συμμαθήτριά του Βαλέρια. Μία από τις πιο σημαντικές στιγμές του Νταβίντ ήταν όταν θυσίασε το αγαπημένο του κατοικίδιο, μία χελώνα για να φτιάξει μια σούπα που να γιατρέψει το Φερμίν το θυρωρό από μια σοβαρή γρίπη. Η Βαλέρια είναι η κοπέλα του Νταβίντ. Είναι μια χαρούμενη μικρή που δεν μπορεί να σταματήσει να κάνει φάρσες. Ωστόσο είναι εκεί για να βοηθήσει τους άλλους και δε διστάζει να θυσιαστεί για αυτούς που αγαπάει. Σε κάποια στιγμή της ιστορίας, όταν ο πατέρας της χάνει τη δουλειά του και υπέφεραν από τη φτώχεια, εκείνη ξενυχτούσε τα βράδια ράβοντας φορέματα για κούκλες τα οποία πουλούσε στο σχολείο. Κατά συνέπεια τα πρωινά στο σχολείο δεν μπορούσε να κρατήσει τα μάτια της ανοιχτά από τη νύστα και δεχόταν διαρκώς επιπλήξεις από τους γονείς της που δεν ήξεραν την καλή της πράξη. Ο Χάιμε είναι ένα παιδί ταπεινό, πολύ αδέξιο αλλά παράλληλα πολύ γενναίο και έτοιμο να υπερασπιστεί οποιαδήποτε στιγμή το φίλο του Σιρίλο. Το μεγαλύτερό του πρόβλημα είναι τα μαθήματα του σχολείου. Είναι μέτριος μαθητής αλλά μετά από πολλά παρουσιάσει σημαντική βελτίωση. Ο πατέρας του ο κύριος Παλίγιο είναι μηχανικός, ένας καλός άνθρωπος αλλά με πολύ ισχυρή προσωπικότητα. Ο Πάμπλο είναι ένα παιδί πολύ άτακτο που κάνει διαρκώς φάρσες οι οποίες πολλές φορές ξεπερνάνε τα όρια. Συνηθίζει να πειράζει την αδερφή του Μαρσελίνα και να κάνει άσχημες φάρσες στο Σιρίλο εκμεταλλευόμενος την αφέλειά του, όπως το ότι του πούλησε μία κρέμα για να τον κάνει άσπρο, ή μια μπάλα με τη χαλκομανία του Πελέ η οποία δεν ήταν αυθεντική. Εκτός από το Σιρίλο, πολλές από τις κοπέλες της τάξης πέφτουν θύματα των σκανταλιών του. Χαρακτηριστικό είναι το πονηρό μειδίαμα που παίρνει όταν σκέφτεται κάποια πονηριά. Η Μαρσελίνα είναι η αδερφή του Πάμπλο και το αντίθετο του παράλληλα, είναι γλυκιά και καλή και αναγκάζεται να υπομένει τα πειράγματα του αδερφού της διαρκώς. Ο Ντανιέλ είναι ένας από τους μαθητές υποδείγματα της τάξης, και αρχηγός της Ομάδας Σωτηρίας. Θεωρείται από όλους ένας καλός φίλος με ηγετικές ικανότητες, και είναι αυτός που καλείται τις περισσότερες φορές να πραγματοποιήσει τις πράξεις που η Ομάδα Σωτηρίας αποφάσιζε μετά από ψηφοφορία. Οι πράξεις αυτές ήταν πράξεις διάσωσης, όπως η διάσωσης της Μαρίας Χοακίνας από τα χέρια των κλεφτών ή πράξεις βοήθειας, όπως το να βρουν παπούτσια και φουστάνι για την Κάρμεν. Η Κάρμεν μια μικρή ευγενική, τρυφερή και αξιαγάπητη που πρέπει να υπομείνει τη δύσκολη κατάσταση που βιώνουν καθημερινά οι γονείς της για να τα βγάλουν πέρα. Ωστόσο όμως εκείνη καταφέρνει και είναι άριστη μαθήτρια στο σχολείο. Ο πατέρας της Φερνάντο καταφέρνει σύντομα να ξεφύγει από τη φτώχεια και να τους προσφέρει μια καλύτερη ζωή. Ο Χόρχε είναι ένα παιδί πλούσιο, φαντασμένο και κακομαθημένο από τη μητέρα του, που πιστεύει πως είναι ανώτερος από τα υπόλοιπα παιδιά λόγω της οικονομικής του κατάστασης. Ο πατέρας του τον επιπλήττει συχνά για αυτή την αλαζονική του συμπεριφορά προς τους συμμαθητές του. Κυκλοφορεί με μια άσπρη μίνι μερσεντες μπενζ, η οποία μια φορά νικήθηκε από το Σιρίλο και τη δική του Πόρσε σε έναν αγώνα. Εχθρός της Ομάδας Σωτηρίας, προσπαθεί να τους εμποδίσει κατηγορώντας τους στην κυρία Οράκα ή κάνοντας ανώνυμες κλήσεις. Στο τέλος όμως αλλάζει χαρακτήρα και γίνεται φίλος με τους υπόλοιπους. Ο Μάριο είναι ένα φτωχό παιδί που ζει με τον πατέρα του και τη μητριά του, η οποία του φέρεται πολύ άσχημα καθώς δεν τον θεωρεί γιο της. Όταν φτάνει πρώτη φορά στο σχολείο φέρεται με άσχημο τρόπο στην κυρία Χιμένα και την κάνει να κλάψει. Αργότερα θα γίνει το δεξί χέρι του Πάμπλο και μαζί θα κάνουν διάφορες φάρσες στα άλλα παιδιά και κυρίως στο Σιρίλο. Ο Μάριο αγαπάει πάρα πολύ τα ζώα και κυρίως το σκύλο του, τον οποίο θεωρεί και τον καλύτερό του φίλο. Η Μαργαρίτα είναι μια μικρή από το Μοντερρέυ που μετακομίζει στην πόλη του Μεξικό με τη μητέρα της. Όταν φτάνει πολιορκείται από το Νταβίντ προκαλώντας τη ζήλια και την οργή της Βαλέρια, όμως στη συνέχεια οι δυο τους γίνονται κολλητές φίλες. Η Κλημεντίνη είναι μια μαθήτρια η οποία αρχικά ήταν μαθήτρια της κυρίας Χιμένα, όμως αναγκάστηκε να εγκαταλείψει το σχολείο γιατί οι γονείς της μετά από ένα αυτοκινητιστικό δυστύχημα βρέθηκαν στο νοσοκομείο της Γουαδαλαχάρα. Η Κλημεντίνη αναγκάστηκε λοιπόν να μείνει με τις θείες του πατέρα της Ματιλντε και Ρόζα, οι οποίες την κρατούσαν κλεισμένη στο σπίτι. Η Ομάδα Σωτηρίας αναλαμβάνει να τη σώσει από κει. Γκαμπριέλα Ριβέρο ως Δεσποινίς Χιμένα Φερνάντες Αρμάντο Κάλβο ως Δον Φερμίν Λουντβίκα Παλέτα ως Μαρία Χοακίνα Βιγιασενιόρ Πέδρο Χαβιέρ Βιβέρο ως Σιρίλο Ριβέρα Γιόσεφ Μπίρτς ως Νταβίντ Ραμπίνοβιτς Γκαμπριέλ Καστανιόν ως Μάριο Αγιάλα Ίλντα Τσάβες ως Λάουρα Κινιόνες Ροσάριο Σουνίγα ως Μαρσελίνα Γκέρρα Φλόρ Εδουάρδα Γουρρόλα ως Κάρμεν Καρρίγιο Χόρχε Γρανίγιο ως Χάιμε Παλίγιο Κρίστελ Κλίτμπο ως Βαλέρια Φερρέρ Μαουρίσιο Αρμάντο ως Πάμπλο Γκέρρα Αβραάμ Πόνς ως Ντανιέλ Σαπάτα Γιοσίκι Τακιγούτσι ως Κοκιμότο Μισίμα Ραφαέλ Ομάρ ως Χόρχε ντελ Σάλτο Έρρικα Γκάρσα ως Κλημεντίνη Σουάρες Οδισέο Μπιτσίρ ως Φεντερίκο Καρρίγιο Ρεμπέκα Μανρίκες ως Ινές ντε Καρρίγιο Νταβίντ Οστρόσκι ως Ισαάκ Ραμπίνοβιτς Μπεατρίς Μορένο ως Διευθύντρια Φελίσια Ορράκα Ρακέλ Πανκόβσκι ως Δεσποινίς Ματίλντε Ματέουσε Πιτούκα ντε Φορόντα ως Σάρα Ραμπίνοβιτς Άδα Καρράσκο ως Θεία Ματίλντε Κιέτα Καρράσκο ως Θεία Ρόσα Βόρεια & Νότια Αμερική, Καραϊβική Μεξικό ΗΠΑ Αργεντινή Χιλή Παραγουάη Περού Βραζιλία Βενεζουέλα Δομινικανή Δημοκρατία Ουρουγουάη Κολομβία Ισημερινός Πουέρτο Ρίκο Κόστα Ρίκα Ελ ΣαλβαδόρΕυρώπη & Ασία Ελλάδα Ουκρανία Τουρκία Νότια Κορέα Σελίδα του Carrusel στο Alma Latina Σελίδα του Carrusel στο IMDb